Juffer	afrikaans	Paasfees	2 Kommentaar
Hiermee nog 'n paar ekstra werksvelle:
Juffer	afrikaans	Paasfees, Paastyd	Lewer kommentaar
Hiermee so 'n paar kunsvlyt idees om as gesin te probeer…
'n Paas-sonvanger: 'n Eenvoudige, maar effektiewe ruit-versiering is om 'n son uit snesie-papier (tissue paper) te sny. Plaas 'n paar lae (oranje en geel) bo-op mekaar en plaas dan 'n groot sirkelvormige voorwerp bo-op. 'n Stukkie van die bak kan oor die rand skuif om die horison te maak. Trek af en sny uit. Hou die res van die papier steeds op mekaar en sny die strale uit. Doop 'n sponsie of watte in kookolie en smeer dit bo-oor. Die papier absorbeer die olie en laat die lae aanmekaar kleef. Dit laat die son ook aan die ruit kleef (lekker morsig, maar mooi). Jy kan die strale se lae afsonderlik (of in die pakkie) om die son versprei en dan kruise, woorde of selfs 'n versie om of op die son plak. 'n Mens sal net die letters afsonderlik moet uitknip en plak. Die mooiste deel van hierdie versiering is dat hierdie son gloei wanneer die sonstrale daarop val.
Kleur eiers met mooi patrone: Gebruik 'n stukkie sylap (bv. gesnyde ou serpe of dasse) – groot genoeg om styf om die eier te bind – en 'n stukkie katoen (bv. gesnyde, ou t-hemp). Plaas die sylappie bo-op die katoen en die eier bo-op die materiaal. Vou die lap so glad en styf as moontlik oor die eier en bind die punt met 'n rekkie vas. Bedek die eier(s) met water en drie eetlepels asyn. Kook vir sowat 20 – 30 minute en haal die eiers uit om af te koel. Die patrone behoort dan netjies agter te bly en die eiers kan as versierings op die tafel dien.
'n Mens kan ook oulike, wasbare tatoeërmerke koop en op eiers afets.
Los 'n bietjie muurpapiergom (beskikbaar in klein koevertjies) op en verf die eier daarmee (of houtlym). Rol die eier in blinkertjies om 'n dik lagie te maak en laat dit op 'n ou borsel, naelborsel of 'n speldekussing stelasie* droog word. (*Steek spelde in rytjies of blokkies op 'n stuk spons of oase in.)
Verf die eiers met swartbordverf en laat op die speldekussing stelasie droog word. Skryf die gaste se name op elkeen.
Prik 'n eierdop met 'n speld en hang dit aan 'n effens oop gebuigde skuifspeld. Gebruik verskeie kleure ou naellak en drup dit bo-op water in 'n klein weggooibare glasie totdat die hele oppervlakte met naellak bedek is. Trek 'n tandestokkie daardeur om patrone te maak en doop die eier daarin. 'n Mens sal die eier dalk meer as een keer moet doop en die proses moet herhaal. Hang die skuifspelde aan die wasgoedlyn op totdat die eier droog is.
Vir nog Paasfees of Bybelles idees, kan julle soekterme soos "Paasfees" en "Sondagskool" by die bruin soekblokkie regs-bo in tik.
Juffer	afrikaans	Paasfees, Sondagskool	4 Kommentaar
Druk 'n groot ovaal, reghoek of sirkel uit soutklei. Plaas 'n kruisvormige koekiedrukker in die middel en "pons" 'n kruis uit die middel. Strooi 'n verskeidenheid deursigtige krale in die middel en bak totdat die krale gesmelt het. Hierdie sonvanger kan in die venster of aan die Kersboom gehang word. Indien die outjie vooraf 'n teksvers in die raam wil skryf (gebruik tandestokkies), kan dit 'n spesiale boodskap oordra.
Maak 'n sonvanger met roomysstokkies en deursigtige plastiek.
Maak 'n eie soutkleistempel deur 'n ontwerp met mooi knope en proppies saam te stel. Laat dit droog word, bak en gebruik. As 'n mens 'n kruis-ontwerp gebruik, kan jy die stempel gebruik om inkkruise op soutklei te druk. Druk die kruis met 'n koekiedrukker uit en sodra dit droog is, kan 'n mens 'n borsspeld agterop plak.
Rol soutklei uit, plaas 'n growwe doilie of lap bo-op en druk die motief in die klei in. Druk daarna kruise, ovale of sterre met koekiedrukkers uit. Onthou om 'n gat in die hoek of kant te pons indien jy die ornament iewers wil hang of as 'n hangertjie wil gebruik.
Hemelvaart: Verf 'n papierglasie blou en voeg wit wolkies by. Pons 'n gat in die boom en ryg 'n veter of lint deur. Plak 'n teksvers aan die onderpunt van die lint. Trek die boodskap op na die koppie.
Maak 'n graf– met 'n groot rots wat die opening oop en toe kan rol.
Ryg 'n boekmerkkruis.
Drukbare Paastyd prente
Druk Paasfeeswoorde om op die rand van die kennisgewingbord te plak of gebruik dit as boekmerkies. [Paasfees drukbaar]
Vissers van mense:
Maak armbande uit hengelgerei.
Maak visse uit stroke karton en blinkertjies. Hang dit waar die sonlig die vissies kan laat skitter.
Inkleurprent, inkleurprent, inkleurprent, kruis, Paasfeestake
Juffer	afrikaans	haas, konyn, kruis, Paasfees	Lewer kommentaar
Ek het voorheen 'n stukkie oor Paasfees geplaas. Hiermee nog so 'n paar idees.
Sny 'n kruis uit foelie en versier met patroonwerk.
Sny 'n groot kruis uit 'n dikkerige karton (soos bokse/dose). Hou dan 'n muntlegging om die kruis te bedek. Plak dit vas en versier om aan bv. die plaaslike dierebeskermingsvereniging te skenk. Reël met die hoof en lig die ouers net vooraf in van die projek. Dalk voeg hulle ook 'n ekstra ietsie by.
Maak 'n Paashaasknippie uit filtlap. Ouer kinders kan dit dalk self uit knip en gesiggies plak. Dit kan ook by die troeteldiertema pas.
Wortels: Kry oranje servette vir die bak-en-brou les. Draai die eetgerei daarin toe en versier met groen linte of pypskoonmakers.
Kosblik: Gebruik blaardeeg om 'n lang wurmpie te rol. Buig dit in die helfte en vleg of verstrengel die twee bene soos 'n koeksuster. Rol 'n balletjie om as stertjie te dien en plaas dit in die lussie. Verf met melk voordat dit gebak word tot goudbruin.
Kleur wit sjokolade oranje. Doop dan aarbeie daarin en laat droog word. (Kamma wortels)
Intiem Tydskrif het oulike brooddeeghasies op Facebook gedeel. Rol 'n balletjie, knip twee snitte vir ore en maak ogies met 'n tandestokkie.
Maak vrolike eierhempies. Hierdie voorbeeld is deur 'n mamma gemaak, maar as 'n mens materiaalverf 'n ovaaldrukker en 'n skoon hempie gebruik, kan die outjies hul eie hempies versier. As jy nie 'n ovaalvormige stempel het nie, kan jy 'n ovaalvorm uit 'n halwe aartappel kerf en vooraf patrone uit die plat oppervlakte kerf. Sodra die verf droog is, stryk mens dit aan die verkeerde kant (dalk huiswerk saam met die geskenkie).
Drukbare naam- en plekkaartjies (haastema) is hier beskikbaar.
Juffer	afrikaans	paas, Paasfees, paashaas	2 Kommentaar
Dit is Paasfees en die kleingoed soek moontlik na lekker besigbly idees om hierdie spesiale naweek te vier. Hierdie idees fokus op versierings en kunsvlyt:
Sny groot kruise uit ou koerantpapier. As jy 'n lekker dik veselpen (koki) gebruik, kan die kleingoed dit self doen. Laat hulle die kruise met dik verf en koekiedrukkers (of selfs hande) versier of verf dit met verskillende kleure voedselkleursel. Dit kan die kamerdeur of 'n buitemuur versier. Indien die outjies oud genoeg is, kan hulle gepaste Bybelverse op die kruise skryf.
Plak 'n kruis vol munte om in 'n kollektebordjie te plaas.
Maak items vir 'n Opstandingstoneel. Dit behoort 'n oulike uitstalling te vorm of kan 'n vertelling vergemaklik.
Doen 'n bietjie patroonwerk met iets soos jellie beans (ovaalvormig) of ringvormige lekkers (life savers). Die ringvormige lekkers sal maklik geryg kan word, maar 'n volwassene sal beslis met die jellie beans moet help. Maak dan armbande as 'n Paasgeskenk.
Sny ovaalvormige sjablone of stensils uit harde karton of ou x-straalplate. Trek dit af op "scrapbook"-papier en verdeel jou ovale tussen eiers en hasies. Die vorms is lekker eenvoudig vir klein handjies om uit te knip.
Maak 'n "kringetjies en kruisies" raamwerk (op papier/met stokkies of linte) en speel julle eie speletjie.
Pak verskillende patrone met die vorms.
Hang dit aan droë takke as versiering.
As jy verskillende papier gebruik, kan jy dalk twee vorms van elk maak. Die outjies moet dan soortgelyke papier bymekaar pas of selfs 'n eier en 'n hasie van dieselfde papier pas.
As jy 'n dekoratiewe pons het – een wat 'n oulike prentjies maak of selfs net ronde gate – kan julle verskillende kleure papier vol gate druk. Versamel die confetti en plak dit op ovaalvorms of tuisgekleurde eiers. Hierdie drukwerk is sommer 'n lekker oefening vir die handspiere (fynspiere). Julle kan natuurlik ook ou koerante met verskillende kleure voedselkleursel verf, laat droog word en dus julle eie papier maak of herwin.
Sny hasies uit verskillende tipes papier (gekleurde koerantpapier, bruinpapier, bont papier, afval geskenkpapier). Gebruik die hasies op kaartjies of plak/stik hulle op 'n lang stuk lint vas. Dit kan 'n pragtige vensterversiering maak.
Sonvangers: Trek 'n groot eiervorm op witpapier. Laat die outjies dan vetkryt skerp maak en strooi die skaafsels rond-en-bont op die eier. Plaas 'n vel bruinpapier of waspapier bo-oor en smelt die kryt met 'n strykyster. Die strykyster kan natuurlik met 'n lekker warm oondpan vervang word (soos 'n pers). As die kryt gesmelt het en jy tevrede is met die kleurverspreiding, kan julle die eier met verdunde voedselkleursel verf of net so gebruik. Knip die eiervorm uit en hang dit iewers voor 'n ruit of bo die etenstafel op.
Laat die kleingoed confetti uit bont papier druk en strooi dit oor 'n ovaalvorm.
Versier lepels met sjokolade – om 'n sjokoladedrankie mee te roer.
Kuikens: Gebruik ovaalvormige vorms om drukwerk te doen. Gebruik geel verf vir die ovaalvorms en wanneer dit droog is, kan julle oranje driehoekbekkies daarop plak of druk.
Kuiken in 'n eier: Trek 'n sigsaglyn deur 'n eier en knip dit deur. Plak die helftes op die afsonderlike bene van 'n wasgoedpennetjie. Maak 'n kuikentjie om agter ("in") die onderste helfte te plak. Nou kan die kuiken vir jou loer met elke knyp.